Vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukaisesti ilmoitettujen kemiallisten aineiden luettelosta 21 päivänä joulukuuta 1984 tehdyn komission päätöksen 85/71/ETY 2 artiklan mukainen komission tiedonanto



Virallinen lehti nro C 072 , 11/03/2000 s. 0002 - 0091



Vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukaisesti ilmoitettujen kemiallisten aineiden luettelosta 21 päivänä joulukuuta 1984 tehdyn komission päätöksen 85/71/ETY 2 artiklan mukainen komission tiedonanto (2000/C 72/02) ELINCS (Euroopassa ilmoitettujen kemiallisten aineiden luettelo) SELITYKSIÄ Euroopassa ilmoitettujen kemiallisten aineiden luettelo (ELINCS) julkaistaan komission päätöksen 85/71/ETY(1) mukaisesti. Luettelo koostuu kaikista kemiallisista aineista, jotka on ilmoitettu Euroopan yhteisössä 30. kesäkuuta 1995 mennessä neuvoston direktiivin 67/548/ETY(2) (jäljempänä "direktiivi") 7 artiklan mukaisesti. Luettelo on tarkoitus saattaa ajan tasalle vuosittain. Luettelon kukin nimeke vastaa yhtä kemiallista ainetta riippumatta siitä, kuinka useita sitä koskevia asiakirjoja yksi tai useampi tuoja ja/tai valmistaja on esittänyt. Kustakin aineesta annetaan seuraavat tiedot, jos ne ovat tarpeellisia ja tiedot eivät ole luottamuksellisia: a) Numerot EY-numero: Euroopan yhteisöjen komission antama numero. Asiakirjojen numerot: Ensimmäisen asiakirjan numero (sen asiakirjan numero, joka on vastaanotettu ensimmäisenä kyseisestä aineesta direktiivin 7 artiklan mukaisesti missä tahansa jäsenvaltiossa) ja kaikkien muiden asiakirjojen numerot. Asiakirjan numero noudattaa seuraavaa vakiomuotoa: xx - xx - xxxx. Kaksi ensimmäistä numeroa ilmaisevat ilmoituksen vuoden ja kaksi seuraavaa numeroa jäsenvaltion, jossa aine on ilmoitettu. Viimeiset neljä numeroa ilmaisevat asiakirjan numeron siinä kronologisessa järjestyksessä, jossa se on vastaanotettu kyseisessä maassa. Eri jäsenvaltioiden koodit ovat seuraavat: 01: Ranska; 02: Belgia; 03: Alankomaat; 04: Saksa; 05: Italia; 06: Yhdistynyt kuningaskunta; 07: Irlanti; 08: Tanska; 09: Luxemburg; 10: Kreikka; 11: Espanja; 12: Portugali; 13: Suomi; 14: Itävalta; 15: Ruotsi. b) Aineen tunnistetiedot Päätöksen 85/71/ETY liitteen mukaisesti kunkin aineen tunnistetietoina annetaan sen kauppanimi(-nimet) ja kemiallinen nimi. Pelkkä kauppanimi(-nimet) annetaan siinä tapauksessa, että jokin toimivaltainen viranomainen on päättänyt kemiallisen nimen olevan luottamuksellinen jonkin ilmoittajan pyydettyä tätä kaupalliseen salaisuuteen liittyvistä syistä. Edellä mainittu huomioon ottaen luettelossa annetaan kustakin aineesta seuraavat tunnistetiedot: Kauppanimi(-nimet): kaikki kauppanimet, joilla ainetta myydään yhteisön markkinoilla. Kemiallinen nimi: Yleensä tämä tarkoittaa Kansainvälisen puhtaan ja sovelletun kemian liiton (IUPAC) sääntöjen mukaista aineen nimeä. Jos täsmällistä kemiallista nimeä ei ole voitu antaa (esim. jos ainetta ei ole määritelty täydellisesti), aine on nimetty soveltamalla sääntöjä, jotka on vahvistettu tämän kaltaisten aineiden nimeämistä varten Euroopassa kaupallisessa käytössä olevien kemiallisten aineiden luettelossa (EINECS)(3). Joitain ELINCS-luettelon neljännessä laitoksessa(4) annettuja kemiallisia nimiä on muutettu ilmoituksia ja IUPAC:n nimistöä koskevien sääntöjen mukaisesti. ELINCS-luettelon neljännen laitoksen julkaisemisen jälkeen uusien kemiallisten aineiden ilmoittamisesta vastaavat toimivaltaiset viranomaiset ovat sopineet seosten nimeämistä koskevien sääntöjen muuttamisesta. Muutoksen tarkoituksena on ollut välttää epäjohdonmukaisuus EINECS-luetteloa koskeviin sääntöihin verrattuna sekä yksinkertaistaa ilmoittajien tehtäviä. Muutos ei vaikuta ilmoittamista koskeviin vaatimuksiin. Uusien sääntöjen mukaan: - ELINCS-luettelon nimeke katsotaan yhdeksi aineeksi, jos pääasiallisen ainesosan osuus on vähintään 80 % (SNIF(5), kohta 1.1.00: seos "ei"). Aine merkitään ELINCS-luetteloon ainoastaan yhden aineen nimellä. - ELINCS-luettelon nimeke katsotaan seokseksi, jos pääasiallisen ainesosan osuus on alle 80 % (SNIF, kohta 1.1.00: seos "kyllä"). ELINCS-luettelossa mainitaan kaikki ainesosat, joita on seoksessa vähintään 10 %. Jollei toisin ilmoiteta, ELINCS-luettelossa ei mainita vähäisiä ainesosia ja epäpuhtauksia. Ne mainitaan kuitenkin tunnistetiedoissa aina kun ne vaikuttavat merkittävästi aineen luokitukseen. Uusia sääntöjä on sovellettu kaikkiin ELINCS-luettelon neljännen laitoksen julkaisemisen jälkeen tehtyihin ilmoituksiin ja ilmoitusten päivityksiin. Kaikkien ELINCS-luettelon nimekkeiden järjestelmällinen tarkistus on parhaillaan käynnissä. c) Luokitus Luokitus ilmoitetaan siten kuin se on vahvistettu kyseisen aineen osalta direktiivin liitteessä I. Tämä kohta on täytetty ainoastaan siinä tapauksessa, että aineelle on annettu yhteisön tasolla yhdenmukaistettu luokitus direktiivin 4 artiklan mukaisesti ja luokitus on julkaistu direktiivin liitteessä I. Tähän kohtaan on merkitty tähti, jos aine on luokiteltu vaaralliseksi mutta sitä ei ole vielä lisätty liiteeseen I. Huom: Aineiden merkintöjen osalta ks. säännöt, jotka on vahvistettu direktiivissä ja erityisesti sen 4 ja 23 artiklassa ja liitteessä VI "Vaarallisten aineiden ja valmisteiden yleiset luokitus- ja merkitsemisvaatimukset". (1) EYVL L 30, 2.2.1985, s. 33. (2) EYVL 196, 16.8.1967, s. 1. Direktiivi sellaisena kuin se on viimeksi muutettuna direktiivillä 1999/33/EY (EYVL L 199, 30.7.1999, s. 57). (3) EYVL C 146 A, 15.6.1990, s. 1. (4) EYVL C 361, 17.12.1994, s. 1. (5) Summary Notification Interchange Format. >TAULUKON PAIKKA>